Πολλοί θεωρούν ότι υπάρχουν εναλλακτικές λύσεις. «Αντί να πουλήσουν τα ναυπηγεία» λέει ο δήμαρχος José Maria Costa, «το κράτος θα μπορούσε να διατηρήσει τον έλεγχο και να συνεργαστεί με ξένους πλοιοκτήτες. Χώρες όπως η Βραζιλία, το Μεξικό και η Χιλή έχουν μεγάλη ανάγκη για τα πλοία. Περισσότερες από 3.000 θέσεις εργασίας θα μπορούσαν να δημιουργηθούν» συμφωνεί ο Viana Branco, πρόεδρος της Ένωσης Εμπορίου. «Το κράτος πρέπει να διατηρήσει τουλάχιστον το 35%. Οι Ρώσοι, οι υποψήφιοι αγοραστές, έχουν υποσχεθεί να μην αγγίξουν τις θέσεις εργασίας. Σε πέντε χρόνια, όμως, μπορεί κάλλιστα να αποχωρήσουν και οι 526 εργαζόμενοι να μείνουν στην τύχη τους. Και εμείς, τα συνδικάτα, σε ποιον να διαμαρτυρηθούμε; Η πολιτεία θα νίψει τας χείρας της».